AlexejDobrolubov/national_council_slovak_2010 huggingface dataset:
6. schôdza NR SR - 9.deň - B. popoludní
Dátum: 2023-12-19
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

A on má takú sestru, je to taký človek. No, keď niečo, keď nejak mám obrovské peniažky niečo nakradnuté, tak to moja sestra, moja sestra je úžasná, kúpila mi toto. Fúú, kto z vás má takú sestru? Toto je ono. Počuli ste, prerušte to, preboha, počuli ste, prerušte to, preboha! A to rozpráva ten, kto sem chodí vzadu a toto robí, pozrite sa. To je tá arogancia. Prerušte to, preboha. To chcete prerušiť, to chcete prerušiť, to chcete prerušiť, nič iné. Boja sa toho. Viete, oni sa boja toho, že čo rozprávate. Oni sa toho boja. Oni sa boja pravdy. Ničoho iného. Prerušte to, zrušte ich. To je dôležité. Neskutočné. No a predsedníctvo Národnej rady zobere vám, zobere vám faktickú a povie, no nabudúce ti ju dám. Alebo keď sme prosili Blahu, aby, prosili, keď sme mu hovorili fakty, teda v procedurálnych návrhoch, že vlastne naozaj porušuje, porušuje zákon. Im je to jedno. Oni ten zákon lámu a ohýbajú, ako oni chcú. Im je to jedno. To je naozaj hranatý valec, ktorý nemá problém, nemá, oni nemajú problém. Ale viete, čo spravia? Potom sa vám Pellegrini tuná škerí s Dubécim, teda pardon, nechcem hovoriť, že sa s ním, ale zavolá si ho a šupnem vás, hahaha. Jaký kamoško to je. Kamoško, ktorý ide zrušiť špeciálnu prokuratúru. To je ten princíp, keď vám niekto do tváre rozpráva, že nebojte sa, všetko bude v poriadku a za chrbtom vám vrazí dýku do chrbta. Ja niektorých mojich kolegov ja im to rozprávam, keď vidím ako tuná kšeftári, ktorí zarobil 1,7 milióna na kšeftoch a prídu za mojimi kolegami a veselo sa s nimi rozprávajú, viete, ja kývnem hlavou. Ale od malička, od malička, keď viem, že je niekto zlodej a kšeftár a nechce sa zmeniť a nezmení sa a vidím, že kradne ďalej, no sadnem si k nim a budem sa s ním veselo baviť, že veď sa nič nedeje, všetko je v poriadku? No nie, nie. Čestnému a slušnému človeku, ja mám neziskovú organizáciu, 30 rokov pomáham. Ale tomuto mám pomáhať? Ja vás prosím, milí občania, ešte raz, dnes o 18.00 h choďte do ulíc, choďte do ulíc, je to len a len na nás, na nikom inom, na nikom inom. A ja prosím vás, milá opozícia, spojme sa, lebo keď sa nespojíme, tak nás valec nie že prevalcuje, ale udusí. Ďakujem veľmi pekne. (Potlesk.)
6. schôdza NR SR - 9.deň - B. popoludní
Dátum: 2023-12-19
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

91. Ja som vďačný za každé jedno vystúpenie, pán poslanec Dej, a vy ste naozaj tá mladšia generácia, takže vaše vystúpenia by mali otvárať oči najmä mladým ľuďom, ktorí chcú športovať, ktorí chcú žiť v tejto krajine. Ale kto chce žiť v tejto krajine, ktorú idú takýmto spôsobom zlomiť. Pretože mladí ľudia majú žiť v krajine, v ktorej sa nebude zločinec báť kradnúť. Lebo zločinec, ktorý tu bude kradnúť, dostane podmienečný trest, a toto je naozaj apel na každého jedného poslanca z opozície, aby aspoň takto využil svoje právo a povedal, povedal tejto skupine týchto 79, 79 nemajú radi, keď im hovorím zlodejov, tak 79 kšeftárov, že toto, čo idete urobiť, je nečestné, nespravodlivé. To už to, že ministerstvo športu je naozaj ryža pre Danka, všetci dobre vieme. Ale ešte stále, ešte stále my máme možnosť aspoň oddialiť, aby pracovali na tej špeciálnej prokuratúre, lebo toho sa Fico bojí ako čert svätenej vody a okolo neho tí ďalší obvinení. Čím skôr a rýchlejšie urobiť zákon, aby sme mali beztrestnosť, aby keď nás aj, aj obvinia a odsúdia, aby sme sa rýchle dostali z tej basy. Veď 12 rokov tu rabovali všetci, Danko, Pellegrini, Fico, nič iné nerobili a teraz si chcú dať beztrestnosť. Takže je povinnosť každého slušného človeka, ja si myslím, že celá opozícia sa zapojme a využime to právo, aby čím dlhšie mohli pracovať aj na špeciálnej prokuratúre. Ďakujem veľmi pekne za vaše vystúpenie.
6. schôdza NR SR - 9.deň - B. popoludní
Dátum: 2023-12-19
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

63. Ďakujem. No rozprával si presne o mladých športovcoch, ktorým táto vládna koalícia nikdy nijako nepomáhala, ani keď presne boli v zložení takomto, a nikdy ani nijako pomáhať nebude. Im je jedno, absolútne im je jedno, či mladý rómsky talentovaný športovci budú mať nejakú podporu. Im je absolútne jedno, či nejaký iný mladý talentovaný športovec bude mať podporu. Je im to naozaj jedno. Ide tu o biznis, o tvrdý biznis. Fico potrebuje zrušiť špeciálnu prokuratúru, lebo všade sa ide rabovať. Všade sa bude rabovať! Tak ako sa rabovalo za dvanásť rokov. Fico to potrebuje zrušiť, potrebuje ten hnoj, ktorý je okolo neho, nejako spláchnuť, a potom ten hnoj, ktorý sa nabalí, tak ten hnoj nebude stáť zlodeja, ktorý ukradne 20 miliónov, pätnásť rokov, ale dostane podmienku! Čiže namiesto podpory mladých športovcov, ako si povedal, my ideme očistiť zlodejov! A najhoršie, úplne najhoršie na tom je, že naozaj budem apelovať na kolegov vedľa sediacich, že či to nevidia, či taký Roman Malatinec nevidí, že Fico si ide udeliť beztrestnosť! Ja tomu nerozumiem! To je moja otázka pre seba, nestarajte sa do mňa, nevykrikujte tam! (Smiech v sále, reakcia z pléna.) Ste nervózni, banda zlodejov! Čiže... (Prerušenie vystúpenia predsedajúcim.) Blaha, Ľuboš, podpredseda NR SR Pán Pročko, poprosím vás, neurážajte iných poslancov a venujte sa tomu, čo hovoril predrečník, nie urážaniu iných poslancov. Ďakujem pekne. Pročko, Jozef, poslanec NR SR To-mu sa te-raz ve-nu-jem. Ro-zu-mie-te? No. Blaha, Ľuboš, podpredseda NR SR A skúste inteligentnejšie, dobre? Pročko, Jozef, poslanec NR SR Dob-re. Ďakujem. Celé to je naozaj o tom, že banda zlodejov a banda zlodejov je o tom, lebo naozaj ten Počiatek v tej nahrávke povedal, že Fico ukradol, ukradol, takže to neni môj výmysel, tak vás volá váš kamarát Počiatek, že ste zlodeji a ešte niektorí vám hovoria žumpa, lebo tam máte Migaľa.
6. schôdza NR SR - 9. deň - A. dopoludnia
Dátum: 2023-12-19
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

114. Takže, pán poslanec Hlina, určite si s vami radi sadnú potom, ako sa ten zákon odhlasuje, takže to je super vec, potom si sadnete v tej Viedni na tom letisku a budete počúvať, budete počúvať lietadlá a pozerať sa na veľký bilbord, na ktorom bude napísané: Danko tu už kradne. Povedali ste v úvode, že máte výrokovú imunitu a, pán Hlina, teraz by som vás veľmi, aby ste počúvali teraz, lebo máte výrokovú imunitu, ale pán Baránik má tiež výro... výrokovú imunitu a chce od neho pani sudkyňa obrovské peniaze, takže treba si dávať pozor aj na to, čo poviete. Ja s vami nesúhlasím, že minister musí bývať v interkontinentálnom hotely, ja si myslím, že minister by mal byť človek, ktorý cíti zodpovednosť aj voči podnikateľom, ktorí sú, ktorí sú niekde na vidieku a ktorí nemajú Intercontinental, ale má tam nejaký penziónik malý, takže ja si myslím, že ten minister musí byť pre všetkých. A tá turistika nie je len o interkontinentálnom hotely, ale je aj o tom že prilákať tých ľudí niekde na salaš k nejakému bačovi, ktorý tam predáva veci, takže ten minister by možno mohol prespať aj na tom salaši možno. Viete, Danko a ich vláda si robia svoj biznis, oni nerobia biznis pre, pre turistiku, to, to si, to si nemýľte, to, čo keď vám niekto povie, že s vami si sadnem hocikedy, no sadne si s vami, keď mu odsúhlasíte z tých 100 mil. A zaujala ma vec, keď ste povedali, že policajti by mali mať právo riešiť opilcov, no policajti majú právo riešiť opilcov, ale sám dobre viem, že aj tu v Bratislave je to problém, pretože je to veľmi chúlostivá téma tam tých ožratých Angličanov riešiť, je to veľmi, veľmi chúlostivé. No a nesúhlasil som ani, že treba dať reklamu vo Viedni na letisku, treba pristupovať k turistickému ruchu na Slovensku komplexne, čo SNS vôbec nerobí.
6. schôdza NR SR - 9. deň - A. dopoludnia
Dátum: 2023-12-19
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

75. Ďakujem. Pán poslanec, som hlboko presvedčený, že Ústavný súd to bude riešiť. Viete, oni majú vždy tie svoje výklady Ústavného súdu. Peťo Pellegrini je úžasný človek v tom, že on vždy povie, že to je naše, náš Ústavný súd takto rozhodol. Ale ja som hlboko presvedčený, že naozaj pán poslanec Galko mal právo a porušili sa jeho základné práva tak, ako tu porušujú naše základné práva. To znamená, že, pán Dostál, ja som hlboko presvedčený, že keď to dáme na Ústavný súd, tak Ústavný súd, Ústavný súd rozhodne o tom, že tento, tento Galkov návrh mal byť schválený. Pretože pán Galko neurobil nič iné, len sa pomýlil v jednom bode. V jednom jedinom bode. V ďalších bodoch sa nepomýlil. V ďalších bodoch to povedal správne a aj predsedajúci vtedy nedal prečítať naspäť všetky tie body. To znamená, že predsedajúci v tej chvíli schválil všetky pozmeňujúce návrhy, ktoré pán... (Ruch v sále.) Môžte tam Podmanického... Pellegrini, môžte ho upozorniť?! (Prerušenie vystúpenia predsedajúcim.) Pellegrini, Peter, predseda NR SR Poprosím vás, poprosím vás o kľud. Poprosím vás (reakcie z pléna), poprosím vás o kľud. Poprosím vás o kľud! Pročko, Jozef, poslanec NR SR (Povedané súbežne s predsedajúcim.) Môžte ho upozorniť, Podmanického?! Tak ako upozorňujete mňa, Pellegrini?! Pellegrini, Peter, predseda NR SR Len upozorňujem... (Povedané súbežne s rečníkom.) Pročko, Jozef, poslanec NR SR No tak! (Povedané súbežne s predsedajúcim.) Pellegrini, Peter, predseda NR SR (Povedané súbežne s rečníkom.) Len ma, len ma prekrikujete. Nemôžem ho upozorniť, lebo ma prekrikujete, pán Pročko! Keby ste ma neprekrikovali, tak budem ho upozorňovať. Len keď mi nedovolíte, aby som ho upozornil, tak ako to mám spraviť, keď ešte vy do toho hulákate? Pročko, Jozef, poslanec NR SR No vráťte mi čas! Pellegrini, Peter, predseda NR SR Takto sa nedá, viete, ja by som to rád urobil, no. Pročko, Jozef, poslanec NR SR Prosím vás, zastavte mi čas.
6. schôdza NR SR - 9. deň - A. dopoludnia
Dátum: 2023-12-19
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

57. No ďakujem. Vesmír je spravodlivý. Verím, že túto správu si vypočujú aj niektorí, ktorí majú ešte trošku cti v sebe. Hovorili ste, pán Truban, o tom, ako nám naozaj v úvode idú ukradnúť štát a hneď začali reagovať. Hneď začala polícia pod vedením Eštoka reagovať. Prečítam vám z denníka: Obvinenie poslanca SMER-u Tibora Gašpara a oligarchu blízkeho Robertovi Ficovi Norberta Bödöra vyvolalo reakciu v polícii. Poverený riaditeľ NAKA Milan Jonis vydal prakticky okamžite pokyny, ktoré majú zabrániť, aby sa situácia opakovala. Všetko sa musí vopred hlásiť. Opakujem. Všetko sa musí vopred hlásiť. Ak by chcel vyšetrovateľ v budúcnosti napríklad zasahovať proti Gašparovi či komukoľvek inému. Podľa nových pokynov riaditeľ NAKA na to bude potrebovať podpis vedúceho oddelenia riaditeľa odboru, ale aj Jonisa ako šéfa NAKA. Že vás hanba nefacká, že vás hanba nefacká! A toto idete schváliť? Kde je tá voľnosť, kde je tá voľná ruka pre vyšetrovateľov, aby vyšetrovali ako oni chcú. Máte vôbec morálku, máte vôbec česť? Vám toto nevadí? Dušan, Roman, vám toto nevadí, že vyšetrovateľ bude vyšetrovať to, čo mu povie riaditeľ NAKA, čo mu dovolí? Že vás hanba nefacká!
6. schôdza NR SR - 9. deň - A. dopoludnia
Dátum: 2023-12-19
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

21. Ďakujem. Richard, hovoril si o farizejstve Petra Pellegriniho a absolútne s tebou súhlasím. To je neskutočný človek. Naozaj to je, to je taký farizej, že, že svet takého možno ani nenosil. Ale mne príde potom také zvláštne, že s tým farizejom sa po chodbách ty aj s Cigánikovou vytešujete, vybavujete. A ja som veľmi rád, že teraz aj kolegovia z Progresívneho Slovenska vidia, kto je a čo je Peter Pellegrini, s ktorým chceli spolupracovať. Ja si neviem predstaviť, že by, že by Peter Pellegrini bol vo vláde a spravil to isté. Čo by ste boli spravili, kolegovia, keby tam dal toho Šutaja Eštóka a boli by takto, chceli tiež znásilniť vyšetrovanie? Ja si to neviem predstaviť. Vôbec. A súhlasím s tebou, že ako vedú tú schôdzu, no to je čistá katastrofa. Vôbec nedávajú pozor. Vybavujú sa. A moje emócie sú také. Budem o tom ešte aj rozprávať. Ale ja naozaj reagujem, reagujem veľmi emotívne niekedy. Ale nie preto, že by som chcel ublížiť, ale preto, lebo nemám rád nespravodlivosť. Aj včera. Danko vôbec nepočúval. Danko vôbec nepočúval, čo sa tu deje. A kolegyni z Progresívneho Slovenska začal rozprávať, veď aby rozprávala k téme. No ona rozprávala k téme. Tak som ho upozornil, rozpráva k téme. Začal mi nadávať do gádžov. Tak som mu povedal, že vy tam sedíte ako gádžo. Riško, ty si mňa dodžubal, mňa, že vykrikujem. A jemu si nepovedal, že prečo, pán Danko, nadávate ľuďom do gádžov. Pamätáš si, Richard, ako som ťa ja tu pred tromi rokmi, ja tu obhajoval jediný. Nikto z tvojich kolegov ťa neobhajoval, keď ti nadávali za Kočnera? A chcem veriť, že to, čo som rozprával, že si sním bol iba raz a že si sa obhájil, je pravda, Richard. Tomu chcem veriť. Čiže ja ťa budem, Richard, obhajovať, keď si, keď si budem myslieť, že si spravodlivý, ale toto, čo ty predvádzaš aj s Cigánikovou na chodbách s tým Pellegrinim a tu povieš, že je farizej, Richard, povedz mu aj do oči, že je farizej. Povedz mu, čo si o ňom myslíš. Lebo vieš, túto politiku, čo robia niektorí kolegovia, ja nebudem robiť. Ja keď je niekto zlodej, tak mu poviem: Ty si zlodej!
6. schôdza NR SR - 8.deň - B. popoludní
Dátum: 2023-12-18
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

417. Ďakujem veľmi pekne. Milí kolegovia z opozície, ospravedlňujem sa, milé kolegyne z opozície, milí kolegovia z opozície, milý pán Petrík, naozaj dnes sme ukázali, že sa vieme spojiť pre dobrú vec a dobrou vecou bola táto rozprava. Ja vám chcem naozaj veľmi pekne poďakovať a som hlboko presvedčený, že keď pán Susko bude zajtra toto počúvať, tak možno pochopí, aj pán Malatinec, ktorý bude hlasovať proti tomuto nezmyselnému zákonu, pochopia, že naozaj to, čo robia, nerobia dobre. Ešte raz. Milé, vážené kolegyne, ďakujem veľmi pekne za dnešok. Zatlieskame si, lebo naozaj sme fakt dobrí, celá opozícia. (Potlesk.)
6. schôdza NR SR - 8.deň - B. popoludní
Dátum: 2023-12-18
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

367. Ja mám tri také poznámky. Presne prvá je, že Tipos je zlatá baňa pre Danka a v rozprave už aj zaznelo, že vlastne Andrej Danko je úžasný človek v tom, že on vie vždy ako najlepší človek, ktorý človek človeku vie vycicať človeka s človekom, a Danko vie, že Tipos za posledné obdobie išiel hore. Ale prečo išiel hore? Lebo sa prestalo kradnúť v tom Tipose. Takže Danko ho potrebuje, to je, to je úžasná vec pre Andreja Danka. Ale vy ste na záver povedali, vy ste boli taký vtipný na záver a povedali ste naozaj veľkú vec. Totižto že ďakujete policajtom, ktorí vás sledujú, a to je niečo neuveriteľné, ako, ako, mňa až zamrazilo, keď ste to povedali, lebo oni tú SIS-ku nechcú preto ovládať, že by chceli ľuďom pomáhať, ale chcú mať kontrolu nad každým jedným človekom. Oni, to Fico, Fico je úplne v tomto mega, že on potrebuje o každom vedieť. A čo je ešte strašné, je to, že napríklad nahrávka nezákonne získaná môže byť použitá podľa nich, podľa ich návrhu v neprospech obvineného, teda v prospech obvineného. Keď má nezákonným spôsobom získanú nahrávku obvinený, môže ju vo svoj prospech použiť. Ale opačne to nie je. Opačne to nechcú. Čiže ich spôsob a prístup k spravodlivosti je veľmi jednostranný. To, čo ja môžem považovať za správne a dobré, tak pre nich bude absolútne-absolútne popierateľné. A jednoducho Fico tú SIS-ku chce pre sledovanie ľudí, nie pre pomoc.
6. schôdza NR SR - 8.deň - B. popoludní
Dátum: 2023-12-18
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

316. Ďakujem veľmi pekne. Výbor pre ľudské práva a národnostné menšiny v minulom volebnom období bol pre Fica ako pre čerta nebo. Ani raz tam nebol. Takže keď niekto bude chcieť, aby, aby prišiel niekto z poslancov SMER-u na výbor pre ľudské práva a národnostné menšiny a náhodou tam riešil ľudské práva a národnostné menšiny, tak to je čo? Treba riešiť tuná... Nezaspal náhodou pán Susko? Nie, dobre. Treba tu riešiť iné veci, rozumiete. Treba tu riešiť, treba tu riešiť Trestný zákon. Teraz, podľa mňa pán Susko teraz rozmýšľa, že jak z toho von, však veď, kurník šopa, do takých kakačiek sa dostal, že z toho nemôže byť on, najspravodlivejší poslanec (povedané so smiechom) minulého volebného obdobia. To je, to je človek, ktorý mňa najviac v živote sklamal z týchto tuná vpravo sediacich. No ale, pani poslankyňa, musím vám povedať, že mám pre vás veľmi dobrú správu. Pani poslankyňa, počúvajte, písal mi teraz môj kamarát, ktorý odišiel v ´89. a píše mi: "Jozef, prosím, povedz tej poslankyni Kosovej, že som hrdý na Rómov, ktorí sú teraz v parlamente. Sledujem vás všetkých a to, čo predvádzate, je skvelá opozičná politika. Sú z vás nervózni a Fico vidí, že sa Slováci opäť jednotia. Niektoré vaše príspevky mi robia husaciu kožu. Volil som zo zahraničia a keď bude treba, prídem aj s rodinou na protesty." Takže vidíte, ako aj zahraničie nás sleduje a ja si myslím, že tak ako Európska únia naozaj sleduje to, čo tu tento hranatý valec predvádza. Ježiš, to je krásne, hranatý valec. To je úžasné, to je terminus technicus jak, jak z veľkej knihy. Takže čo tento hranatý valec tu predvádza, ja si myslím, že Slovensko naozaj ukáže hranatému valcu a jeho valciam či vajciam? Valciam, že to pôjde naozaj dobre. (Potlesk rečníka.)
6. schôdza NR SR - 8.deň - B. popoludní
Dátum: 2023-12-18
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

262. Pán Lackovič, vy ste povedali, že oni idú vlastne urobiť také mocenské ovládnutie. Toto čo je? Fico, mocenské ovládnutie? Veď tie babičky ho volia preto, že je skvelý, jedinečný, milý, príjemný a vonia. Žiadne mocenské ovládnutie. Celý čas počas vášho rozprávania, pán Lackovič, ma napadala jedna myšlienka, že vlastne nie je to pravda, že ten Danko naozaj on, on priláka turistov na Slovensko. Síce zločincov, ale priláka. Pretože bude sa oplatiť chodiť na Slovensko kradnúť. Nízke tresty, príde sem nejaký mafiánko, ukradne tamto z... jak sa volá ten s tou ofinkou, čo nás nepozerá? Niečo ukradnú, nejaký kšeftík urobia za 40 melónov, za 40 miliónov. To čo dostane? Veď mu to vybavia, ten oný, najspravodlivejší poslanec minulého volebného obdobia Susko vybaví určite nejaký podmienečný trest. Takže mne to prišlo až také naozaj také že panoptikálne, že ten, ten Danko, to je vizionár. On naozaj zvýši a veď na svete, vo svete je strašne veľa tých zločincov. Takže jak keby, oni sa hodia asi jak riť na šerbeľ tamto k tým v tom kúte zlodejstva, takže toto je to, čo, čo tu bude naozaj veľmi úžasné, veľmi skvelé a fantastické, budeme tu mať viacej zločincov, viacej tých, ktorí budú chodiť a drancovať naše krásne milé Slovensko. A absencia dát? No viete, vy ste povedali, že absencia dát. Podľa mňa tu je najväčšia absencia u nich cti, svedomia, zodpovednosti. Veď každý jeden človek máme v sebe aj dobré, aj zlé veci. Ale, ale toto? U nich absolútne tá ľudskosť absentuje a to je to najhoršie, to je to, čo Slovensku uškodí veľmi.
6. schôdza NR SR - 8.deň - B. popoludní
Dátum: 2023-12-18
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

226. Hovorili ste, pani poslankyňa, o tom, ako v niektorých krajinách ná... politici, ktorí mali len malé morálne lapsusy, odišli. Viete si predstaviť, že by v takej tej Kanade, kde teda odišiel ten politik, by sa dozvedeli, že nemecký súd vyriekol verdikt, že kanadský minister, jeho prostredníctvom uniesli nejakého občana? Viete si predstaviť, že by ten minister v Kanade zostal? U nás sa ten minister len preorientoval na iné ministerstvo a nemá žiadnu hanbu na tvári. Viete si predstaviť, že by v nahrávke, v ktorej bývalý minister povie, že, že Fico ukradol dve miliardy so Slotom, že by v nejakom vyspelom štáte ten ich Fico zostal? Viete si predstaviť, že by v nahrávke v nejakom vyspelom štáte povedal Fico, nejaký ten kanadský Fico, že generálny prokurátor im odkazuje cez podnikateľa, že sa musia ničoho báť? Myslíte si, že by vo vyspelom štáte toto sa stalo? Ale my sme Slovensko. Tridsať percent Slovákov, 1,3 milióna rozhodlo o tom, že sú, že tu máme to, čo tu máme; 4,7 milióna ľudí sú oprávnení voliči. Ale to sú ľudia, to sú ľudia, ktorí nechceli Fica, nechceli, aby im vládol človek, ktorý nás tu takto tlačí. Takže to, čo ste povedali, že, aj v rozpravách som počul, že naozaj tie mítingy a národ, vox populi, vox dei, sa necháva počuť, je veľmi dobré. A toto treba podporovať.
6. schôdza NR SR - 8.deň - B. popoludní
Dátum: 2023-12-18
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

184. Ďakujem. No, toto sú čísla, ktoré naozaj treba opakovať a treba tým ľuďom hovoriť, že táto vláda, ktorá vždy tvrdila, že treba naozaj úradníkov, znížiť stavy úradníkov, tak táto vláda od začiatku svojho pôsobenia, ako ste povedali, už je viac ako 600 úradníkov naviac. 600 úradníkov len za tri mesiace. A číslo 7 898, 7 898 zamestnancov na dohodu, je niečo, čo je čistá katastrofa. Môžte upozorniť, nech tam nevykrikuje? Môžete upozorniť? Lebo Sulík bude za chvíľočku rozprávať, aby nevykrikoval. Sú tu štyria a vyrušujú. Ale však to ste vy. No a celý čas, ako ste to rozprávali, tak v duchu som sa usmieval, pretože mi išiel taký veľký obraz jedného úradníčka a o čom to celé je. Oni potrebujú zvýšiť túto armádu úradníkov, aby mali svojich voličov. A celý čas mi išiel ten úradníček, ktorý v živote nič neurobil. S kabelou stojí, niekde sa fotí. Peter Pellegrini, ktorý celý život robil len úradníčka, nikdy nič dobré pre Slovensko nevykonal, teda okrem toho, že krabica od šampanského bol veľmi dobrý skutok, ale pre neho. Takže celý čas mi išiel tento, tento obraz tohoto úradníka. A toto je tá vláda, ktorá sľubovala prosperitu pre Slovensko. Vláda, ktorá zvyšuje počty úradníkov. Peter Pellegrini s kabelkou je symbol tohoto celého. Nikdy nič nevykonal dobré pre Slovensko.
6. schôdza NR SR - 8.deň - B. popoludní
Dátum: 2023-12-18
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

156. Pán kolega, vy ste dlhoročný riaditeľ, učiteľ, matematik, takže viete si spočítať, že jedna a jedna sú dva. Ale viete si aj spočítať to, že naša, naše vystúpenie v rozprave je, ako by sme hrach na stenu hádzali, ale to sa týka len, len koalície Fica, Danka a ďalších konštruktérov tohto zločinu, čo idú urobiť. A preto je veľmi dôležité, aby občania Slovenskej republiky dostávali tieto informácie, aby sme im donekonečna opakovali: preboha, ľudia, ako raz sme už ukázali tomu Ficovi, keď tuná zavraždili mladých ľudí len preto, lebo bojovali proti korupcii a ukazovali, že čo je korupcia. A oni teraz idú tú korupciu robiť naplno. Oni to idú robiť bezbreho, oni nemajú kožu na tvári, oni nemajú kožu na tvári. A preto táto naša rozprava je veľmi dôležitá. Veľmi dôležité je rozprávať o tom, či kožu na tvári majú ľudia, ktorých tu poznám osobne, ktorých poznám veľmi dobre. Ľudia, ktorým verím, že, že majú svedomie, že svoje deti naozaj vychovávajú v čestnosti. Lenže spoliehať sa na to, že títo ľudia, ktorí sú v koalícii, budú hlasovať podľa svojej cti, svedomia a vedomia, je veľmi ťažké, pretože byť v tej skupine tých kšeftárov, podnikateľov, bratrancov, sesterníc je niečo, čo si ja neviem predstaviť. A preto, pán Horecký, je dobré, keď vystúpite a poviete, ako by to malo byť. A je dobré, keď každý jeden z nás vystúpi a povie, ako by to malo byť. Nie tak, ako chce Fico, nie tak, ako chce Danko, nie tak, ako chce Pellegrini. Lebo títo ľudia chcú naozaj to Slovensko ožobračiť. Ďakujem veľmi pekne.